JY LEES NOU Vermiste Japannese seuntjie wat as straf langs pad afgelaai is, gevind
Die sewejarige Jamato Tanooka het die laaste week die nuus gehaal nadat hy vermis geraak het toe sy ouers hom langs die pad naby ’n woud aflaai om hom “ ’n les te leer”.
Hy is honger, uitgeput en verskrik, maar veilig en terug by sy ouers.
He's alive! Boy, 7, found safe and well six days after being left in forest as punishment https://t.co/szPXDl6niT — Evening Standard (@standardnews) June 3, 2016
Hy het vyf dae lank in die digte woud, wat onder meer deur bere bewoon word, oorleef en glo net dun klere aangehad. Die seuntjie, wat van ’n dorpie in die bergagtige noorde van Japan is, se ouers het hom verlede Saterdag afgelaai omdat hy glo stout was en mense en karre met klippe gegooi het. Sy ouers het ’n ent aangery “om hom ’n bietjie skrik te maak”; toe hulle omdraai en terugkeer na waar hulle hom afgelaai het, was hy skoonveld.
VIDEO: Dense forest where Japanese boy was found https://t.co/U1c9qhCxs8 — BBC News (World) (@BBCWorld) June 3, 2016
’n Uitgebreide soektog het gevolg en die seuntjie is vanoggend by ’n militerêre basis naby die woud gevind. Dit is sowat 5 km van waar hy laas gesien is. Sy ouers het aanvanklik aan die polisie gesê hul seun het vermis geraak nadat hy groente in die woud gesoek het, maar het later erken hulle het hom afgelaai en verlaat. “My oordadige gedrag het daartoe gelei dat my seun ’n uitmergelende tyd moes deurmaak,” het die seun se pa aan die media gesê nadat hy gevind is. Die seuntjie is glo gevind waar hy tussen ’n hoop matrasse by die basis lê.
UPDATE: Yamato Tanooka taken to hospital suffering exhaustion after 5 days without food https://t.co/jc73FhTiP2 — Daily Mail Online (@MailOnline) June 3, 2016
“Ons het te ver gegaan.
“Ek vra nederig verskoning vir die mense by sy skool, die mense in die soekspan en almal vir wie ons moeilikheid veroorsaak het. Ek het my seun met liefde hanteer, maar wil van nou af meer doen en meer tyd saam met hom deurbring. Ek wil hom beskerm terwyl hy grootword.”
Die seuntjie het aan sy redders vertel hy het deur die berge gedwaal tot hy ’n gebou gesien het. Hy het niks te ete gehad nie en van water oorleef.
Die polisie oorweeg dit om die ouers van nalatigheid aan te kla.
Bronne: BBC.com, www.japantimes.co.jp, cnn.com, theguardian.com